ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број: 5364-E.03.02-518865/9-2017

 22.12.2017. године

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 3000/0719/2017 (1810/2017), за набавку радова: Хидроизолатерски радови у текућем одржавању- ТЕНТ Б, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 1.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊА**:

У тачки 4,2 ДОДАТНИ УСЛОВИ ЗА УЧЕШЋЕ У ПОСТУПКУ ЈАВНЕ НАБАВКЕ ИЗ ЧЛАНА 76 . ЗАКОНА Тражи се да Понуђач располаже неопходним пословним капацитетом

2. поседује следеће важеће системе или одговарајуће

Систем квалитета SRPS ISO 9001/2008

Систем заштите на раду SRPS OHSAS 18001/2008

**Питање 1:**

Хидроизолатерски радови су занатски радови који су саставни део сваке грађевине и раде се скоро на свим грађевинским објектима. Ове врсте радова може врло успешно и са изванредним квалитетом да обавља велики део грађевинских предузетника.

Зашто се у јавној набавци бр 3000/0719/2017 (1810/2017) постављају толико високи услови које може да испуни само врло мали број понуђача.

Наглашавамо да су закони и грађевинска регулативна акта врло прецизна и да тражење додатних сертификата може да служи само за сузбијање конкуренције.

Осим тога у конкурсној документацији су већ наведена правила безбедности и здравља на раду заснована на свим законима у овој области да додатни тешки услови нису потребни,а организација градилишта одлика је добрих предузетника а не зависи од поседовања сертификата.

Предлажемо да се ови услови избришу чиме ће се у складу са законом о јавним набавкама повећати конкурентност овог тендера.

**Питање 2:**

Закон о јавним набавкама налаже да се прцизно у тендеру наведе место рада, количина рада и услови рада.

Молимо вас да се конкурсна документација измени и јасно прецизира посао

**ОДГОВОРИ:**

1. Усваја се предлог понуђача да није неопходан систем SRPS ISO 9001/2008. Конкурсна документација ће у овом делу бити измењена.

Систем SRPS OHSAS 18001/2008 остаје као неопходан додатни услов.

Стручност, успешност и квалитет изведених радова Понуђач доказује достављањем тражених референци.

Систeм упрaвљaњa зaштитoм здрaвљa и бeзбeднoшћу нa рaду SRPS OHSAS 18001/2008 омогућава ефикасно примењивање Закона из области безбедности и здравља на раду успостављањем контроле над ризицима. Кoд oргaнизaциja кoje сe придржaвajу зaкoнских зaхтeвa и кoje прeвeнтивнo кoристe стaндaрд OHSAS, кao aлaт зa пoстизaњe мaксимaлнe бeзбeднoсти нa рaднoм мeсту, примeћeнo je знaтнo смaњeњe инцидeнaтa и aкцидeнaтa. Укoликo понуђач примeњуje стaндaрд OHSAS 18001, наручилац је сигурн дa су повреде на радном месту сведене на минимум и да нeћe бити зaстoja и кaшњeњa сa угoвoрeним пoслoвимa збoг нeжeљeних пoслeдицa пo здрaвљe и бeзбeднoст зaпoслeних. Предметни хидроизолатерски радови изводе се на објектима у којима се непрекидно одвија производи процес . Радно окружење је такво да захтева висок степен обучености и информисаности радника за рад у условима повећаног ризика по здравље и безбедност. Применом стaндaрда OHSAS 18001 понуђач испуњава захтеве из политике заштите здравља и безбедности на раду, где је нагласак на превентивним мерама.

1. Место извођења радова je ТЕНТ Б (Термоелектрана Никола Тесла Б Ушће Обреновац) и друге локације Наручиоца на захтев Наручиоца. Радови који су предмет уговора а специфицирани су у предмеру, могу се на захтев Наручиоца и уз сагласност Изабраног понуђача, пружати и на другим локацијама Наручиоца што не утиче на било какву промену јединичних цена. Из овако дефинисаног места извођења радова јасно је да је место извођења радова ТЕНТ Б али да се радови на захтев Наручиоца и уз сагласност Изабраног понуђача, могу изводити и на другим локацијама Наручиоца

Количина радова приказана је у Предмеру радова (тачка 3 конкурсне документације) и Обрасцу структуре цене. Такође, конкурсном документацијом је дефинисан и начин обрачунавања извршених радова. Предмером- техничком спецификацијом су прецизиране и обавезе Изабраног понуђача.

Пожељно је да заинтересована лица обиђу локације ради бољег сагледавања обима посла и услова у којима се хидроизолатерски радови изводе. Наручилац ће у овом делу допунити конкурсну документацију.

*У складу са наведеним појашњењима Комисија ће израдити измене и допуне конкурсне документације и исте објавити на Порталу јавних набавки и интернет страници Наручиоца.*

КОМИСИЈА